गर्भवती स्त्री को दिन में एक-दो घंटा व रात में 9 घंटे आराम करना चहिए व बायीं करवट ही सोना चाहिए। ऐसा करने से शिशु के रक्त प्रवाह में रूकावट नहीं आ पाती। स्त्री को सुबह-शाम ताजी हवा में अवश्य टहलना चाहिए, यह उसके लिए सबसे अच्छा व्यायाम है। टहलते समय आराम-आराम से चलना चाहिए, जिससे थकावट ना हो तथा साँस भी ना फूले। इस दौरान कभी भी कठिन व्यायाम नहीं करने चाहिए, इससे उदरस्थ शिशु पर विपरीत प्रभाव पड़ता है। हल्के-फुल्के आसन सुविधानुसार किए जा सकते हैं। गर्भवती नारी को भारी वजन उठाने व यात्रा पर जाने से बचना चाहिए। गर्भवती स्त्री को सदा खुश रहना चाहिए। अधिक मेहनत से बचना चाहिए। जल्दी-जल्दी चलना, बोझ उठाना, अधिक देर तक खडे़ रहना, जल्दी-जल्दी सीढि़याँ चढ़ना व उतरना, कूदना, साईकिल चलाना, नृत्य करना, तैरना इत्यादि बिल्कुल छोड़ देना चाहिए। घर के हल्के-फुल्के काम करते रहना चाहिए। अच्छा साहित्य पढ़ना व सुनना चाहिए, परन्तु घर के सामान्य कार्य सुविधानुसार करते रहने चाहिएं।